《过洛阳赠文仲恭太守》
清代·王敬铭

久闻直谏伏青蒲，又见仁风被故都。祈雨虔为民请命，论文閒共士摊书。

旧时荆国奸能辨，今日吴公治独殊。私望岁寒珍晚节，有人秉笔在菰芦。

作者简介：（1668—1721）清江苏嘉定人，字丹思，一字丹史，号味闲。康熙五十二年状元，授修撰，曾主江西乡试。工画，为王原祁金、曹、王、李四弟子之一。有砚癖，索画者投以佳石无不立应。有《未岩诗稿》。